‎(ลิมิเต็ดซีรีส์จาก NETFLIX)
‎นั่นแหละ
‎ตลกจัง
‎คุณคงคิดว่าแค่ลงสนาม
‎แล้วเล่นให้เหนือชั้นกว่าคู่แข่งก็พอแล้ว
‎แต่บ่อยครั้ง บ่อยครั้งเหลือเกิน ‎ที่เราต้องพึ่งพาอีกปัจจัยเพื่อข้ามผ่านอุปสรรคนี้ไป
‎มันเป็นสิ่งที่ผมเจอมาตั้งแต่เด็ก
‎การอนุมัติจากคนผิวขาว
‎อเมริกาสัญญาจะให้โอกาสที่เท่าเทียมกันกับทุกคน ‎ไม่ว่าคุณจะเป็นใคร
‎คุณจะได้เข้าโรงเรียนดีๆ ‎ได้งานชั้นยอด ได้อยู่บ้านสวยๆ
‎แต่ทั้งหมดนั้นจะเกิดขึ้นไม่ได้
‎ถ้าไม่ได้รับการอนุมัติจากคนผิวขาว
‎ไม่เชื่อผมเหรอ
‎นี่ไง ผมจะพิสูจน์ให้คุณเห็นเอง
‎ในปี 2011 เคลลี่ วิลเลียมส์-โบลาร์ ‎ถูกจำคุกเก้าวัน
‎ที่ส่งลูกสาวเธอเข้าโรงเรียนสมรรถนะสูง
‎นอกเขตการศึกษาของเธอ
‎เธอทำผิดกฎหมายที่เรียกว่า ‎การกระโดดข้ามขอบเขตโดยไม่รู้ตัว
‎ในดินแดนแห่งโอกาส ‎กฎหมายนั้นมีไว้เพื่อให้แน่ใจว่า
‎คนจนด้อยโอกาสอย่าริอ่าน ‎เผยอหน้าหาความรู้ชั้นดีใส่ตัว
‎ถ้าไม่ได้รับการอนุมัติจากคนผิวขาว
‎และยังมีปัญหาเรื่องการจ้างงาน
‎คุณจะหางานดีๆ หาเงินพอใช้ได้มั้ย
‎ถ้าไม่ได้รับการอนุมัติจากคนผิวขาว
‎ด้วยค่าแรงขั้นต่ำ ‎เขาต้องทำงานถึง 140 ชั่วโมงต่อสัปดาห์
‎หรือพูดให้ถูกคือ 24 ชั่วโมงต่อวัน ‎หกวันต่อสัปดาห์
‎เพื่อหาเงินประทังชีวิต
‎ทีนี้ ถ้านั่นทำให้คุณไปทำงานพรุ่งนี้
‎แล้วขอให้หัวหน้าขึ้นเงินเดือนให้ จงเตรียมใจไว้
‎คุณคงต้องได้รับการอนุมัติจากคนผิวขาวก่อน
‎ตอนนี้คุณอยากซื้อบ้าน และคุณต้องกู้เงิน
‎ผมว่าคุณน่าจะมองออกว่าจะเกิดอะไร
‎ในปี 2015 ผู้ยื่นเรื่องผิวดำ 27.4 เปอร์เซ็นต์ ‎ถูกปฏิเสธการขอจำนอง
‎มากกว่าผู้ยื่นเรื่องผิวขาวสองเท่า
‎และเมื่อผู้ยื่นเรื่องผิวดำได้รับการอนุมัติ ‎พวกเขามักจ่ายดอกเบี้ยสูงกว่า
‎ผู้ให้กู้รายใหญ่คือเจพีมอร์แกน ‎เวลส์ฟาร์โกและควิกเอนโลนส์
‎อยากทายมั้ยว่าใครคุมบริษัทพวกนี้
‎ตราบใดที่เรายังต้องการการอนุมัติจากคนผิวขาว
‎ชะตาของเราจะอยู่ในมือของคน ‎ที่คิดว่าเราไม่มีคุณสมบัติพอ
‎บางคนอาจบอกว่าระบบมันพัง
‎แต่ผมขอบอกคุณว่าคนตั้งใจสร้างระบบขึ้นมาแบบนี้
‎นี่ ถ้าฤดูกาลนี้ผมทำทัชดาวน์ได้ 100 ครั้ง ‎พ่อจะซื้อรถให้ผมมั้ย
‎คอลิน นั่นเท่ากับเกมละสิบทัชดาวน์ ‎มันเยอะนะ ต่อให้เป็นลูกก็เถอะ
‎ก็ได้
‎ถ้าผมเข้าทีมหลักได้ล่ะ
‎ลูกเพิ่งขึ้นม.3 นะ พ่อคงตกใจ ‎ถ้าพวกเขาพิจารณาให้ลูกเข้าทีมหลัก
‎ก็จริง แต่…
‎โอเค แต่ถ้าผมได้เข้าทีมหลักหรือแม้แต่ทีมสำรอง ‎พ่อก็ต้องซื้อรถให้ผม
‎ตอนนี้แค่ไปคัดตัวให้ทันเวลาก่อนดีมั้ย ไปเร็ว
‎ทีมหลักเริ่มกันแล้ว
‎รอให้เป็นผมไม่ไหวแล้ว
‎ลูกจะไปถึงจุดนั้น
‎ตอนนี้ลูกควรจดจ่อกับการแข่งขันของลูก
‎สบายมาก แค่นี้ผมเอาอยู่
‎(มัธยมศึกษาปีที่สาม)
‎การแข่งขันเหรอ ผมไม่ได้กังวลเรื่องนั้นด้วยซ้ำ
‎ผมรู้ว่าถ้าผมทำสิ่งที่ผมทำ ก็จะไม่มีคู่แข่ง
‎อรุณสวัสดิ์ครับ โค้ชทุกท่าน ‎คอลิน เคเปอร์นิค ตำแหน่งควอเตอร์แบ็ก
‎เคเปอร์แนค
‎ไม่ใช่ครับ เคเปอร์นิค
‎ใช่ ฉันเคยเห็นนายเล่นเบสบอล
‎ฉันได้ยินว่านายเป็นควอเตอร์แบ็ก ‎และรีซีฟเวอร์ที่เก่งด้วย
‎ก็ดีนะ
‎แขนลีบขนาดนั้นถ้าขว้างลูกไม่ไหว ‎จะได้เปลี่ยนมารับลูก
‎ด้วยความเคารพ โค้ชทุกท่าน ‎ผมมาเล่นเป็นควอเตอร์แบ็ก
‎นี่ ใจเย็นน่า แกเปอร์นิค มันเป็นมุกน่ะ
‎นายรู้อะไรเรื่องการบุกบ้าง การอ่านแนวรับล่ะ
‎การบุกเข้าโซน อ่านเซฟตี้
‎ตรงกลางสนามไม่ว่าเปิดหรือปิด ‎ใช่ ผมรู้เรื่องพวกนั้นหมดแหละ
‎โอเค โค้ชเบิร์กดูแลทีมสำรองและทีมเด็กม.3
‎ถ้าเขาบอกว่าได้ก็คือได้
‎โค้ชครับ
‎เป็นไง ไอ้หนู ผมตื่นเต้นกับเด็กคนนี้มาก
‎ขอบอกเลยครับ โค้ช ‎คนนี้ช้างเผือกแท้ๆ แขนแข็งแรงมาก
‎คอลิน ว่าไง
‎หวัดดี
‎แอบดูคู่แข่งเหรอ
‎คู่แข่งงั้นเหรอ
‎สำหรับพวกนาย อาจใช่
‎โอ้โฮ เดี๋ยวนี้เอางี้เลยเหรอ ‎ปีนี้เราจะเล่นกันแบบนั้นใช่มั้ย
‎พวก นายก็รู้ว่าฉันเป็นนักเบสบอล ‎ฉันไม่สนใจเรื่องอเมริกันฟุตบอล
‎แค่อยากได้แจ็กเก็ตนักกีฬา ‎ไว้ให้สาวใจง่ายตามกรี๊ด
‎สาวใจง่ายเหรอ
‎ฝันไปเถอะ นอกจากเสื้อนั่นจะฝังเครื่องรางไว้
‎เครื่องรางนะ ไม่ใช่รางหญ้า
‎บ้าเอ๊ย คอลินทำหน้าขึงขังแล้ว
‎มาอบอุ่นร่างกายกัน
‎สิ่งแรกที่คุณทำเวลาเดินลงสนาม
‎คือการประเมินคู่แข่ง
‎และคุณต้องรู้ว่าพวกเขากำลังประเมินคุณด้วย
‎หมอนั่นมันแน่มาจากไหน
‎เขามาจากเดอะเบย์ โรงเรียนเอกชนสุดหรู
‎ท่าทางประหม่านะ คอลิน
‎จะให้หนุ่มผิวขาวจากซานฟรานฯ ‎มาแย่งที่นายเหรอ
‎ไม่มีทาง
‎แค่อยากรู้เรื่องเด็กที่จะมาเป็นตัวสำรองของฉัน
‎โอเค งั้นก็เอาเถอะ
‎คู่แรก จอร์แดนและคอลิน
‎- โชคดีนะ ‎- ใช่ เช่นกัน
‎เช้านั้นพอผมตื่นขึ้นมา ‎ผมบอกตัวเองว่าผมจะจัดหนักจัดเต็ม
‎โอเค เริ่มได้
‎- ทำให้โค้ชเห็น ไป ‎- เซ็ต ฮัต
‎และนั่นก็คือสิ่งที่ผมทำ
‎ใช้แขนได้ดี เคเปอร์นิค
‎- ไป ‎- เร็วเข้า จอร์แดน
‎อย่าเข้าใจผมผิด จอร์แดนใช้ได้
‎แต่ผมเครื่องติดแล้ว
‎อีกที
‎ดีสแลนต์ ดีสแลนต์ ไปเลย ฮัต
‎วิ่งสามก้าว วิ่งระยะสั้นทั้งวัน
‎ไอ้ปืนโต โอ้โฮสนุกใหญ่
‎ได้เวลาสำคัญแล้ว ดีปเราต์
‎- ไปเร็ว ‎- เร็วเข้า
‎ไม่เอาน่า พวก
‎จอร์แดนแขนอ่อนปวกเปียก ฉันพูดถูกมั้ย
‎แต่พอถึงเวลาแสดงฝีมือจริงๆ
‎ผมรู้ว่าผมล็อกตำแหน่ง ‎ควอเตอร์แบ็กทีมสำรองไว้แล้ว
‎เซ็ต ฮัต
‎สุดยอด
‎ใช่
‎โอเค ฟังนะ ตำแหน่งรีซีฟเวอร์
‎โลเปซ ทีมเด็กม.3
‎ปาโย ทีมสำรอง
‎กรูบิก ทีมสำรอง มิลเลน ทีมสำรอง
‎กริตส์ ทีมสำรอง
‎ใช่ นั่นแหละ ที่รัก
‎เราเหนือกว่า
‎ตำแหน่งควอเตอร์แบ็ก
‎จอร์แดน จอห์นสัน ทีมสำรอง ‎คอลิน เคเปอร์นิค ทีมเด็กม.3
‎โค้ช
‎ฟังนะ ฉันรู้ว่านายผิดหวัง ‎แต่เชื่อฉันเถอะ ฉันรู้ว่าทำอะไรอยู่
‎บอกมาสิว่าผมทำอะไรผิด
‎ฟังนะ นายมีพรสวรรค์ติดตัวมาเพียบ โอเคนะ ‎ไม่มีใครคิดจะพรากมันไปจากนาย
‎แต่การเป็นควอเตอร์แบ็กมีมากกว่าการขว้างบอล
‎ฉันต้องมั่นใจว่าควอเตอร์แบ็กของฉัน ‎คุมเกมบุกได้เต็มที่
‎และจอห์นสันก็คือนักกีฬาต้นแบบที่ฉันตามหา
‎นั่นมันคำตอบแบบไหนกัน ‎ฉันไม่รู้ด้วยซ้ำว่านั่นแปลว่าอะไร
‎- นั่นน่ะสิ ‎- ลูกต้องพิสูจน์ว่าเขาคิดผิด
‎ทำไมผมต้องเป็นคนพิสูจน์ ‎ว่าพวกเขาคิดผิดตลอดเลย
‎เพราะลูกคือคนที่แข็งแกร่งพอ
‎ใช่แล้ว
‎นั่นมันไม่ได้ช่วยอะไรเลย
‎แม่ก็พูดได้แค่นี้แหละ
‎นี่คือ…
‎- นี่หมูเหรอ ‎- มันคือเนื้อเยี่ยมประจำเดือนเชียวนะ
‎พัก
‎แม่พูดถูก ผมรับได้
‎และถึงโกรธไปก็ไม่ทำให้อะไรเปลี่ยน
‎ผมก็เลยยอมรับมันแทน
‎บลู 13 บลู 13 เซ็ต ฮัต
‎ทั้งฤดูกาลนั้นผมแสดงให้พวกเขาเห็น ‎ว่าพวกเขาทำผิดพลาด
‎ฮัต
‎ผมไม่ได้ไปเล่นอย่างเดียว ‎ผมคุมการแข่งไว้ในมือ
‎(ทีมเด็กม.3 เจ็ดต่อสอง แชมป์คอนเฟอเรนซ์)
‎นี่ ฤดูกาลนี้เล่นได้ดีนะ เคเปอร์นิค
‎แชมป์คอนเฟอเรนซ์ไม่ใช่เรื่องเล่นๆ
‎ถึงจะเป็นทีมเด็กม.3 ก็เถอะ
‎ครับ ผมพร้อมสำหรับตำแหน่งสูงสุด ‎ในฤดูกาลหน้าครับ โค้ช
‎ฟังนะ ฉันห้ามนายไม่ให้คัดตัวไม่ได้ เคเปอร์นิค
‎แต่ฉันทำให้ตัดสินใจง่ายขึ้นได้
‎เราได้ควอเตอร์แบ็กแล้ว
‎และแทนที่จะทะเยอทะยานเกินไป
‎เขามุ่งมั่นกับการนำทีมและพัฒนาตัวเองให้ดีขึ้น
‎นายเองก็น่าจะทำเหมือนกัน
‎เขามาโน่นแล้ว ลูกคุยกับโค้ชหรือยัง
‎เขามาคุยกับผม
‎- เขาว่าไง ‎- พวกเขามีควอเตอร์แบ็กอยู่แล้ว
‎และไม่ใช่ผม
‎- คุณจะทำอะไรน่ะ ‎- โทรไปที่โรงเรียน
‎โทรหาผู้อำนวยการถ้าจำเป็น
‎วางโทรศัพท์ลง เทเรซ่า
‎งั้นคุณก็จัดการแล้วกัน
‎จริงๆ แล้ว…
‎เข้ามาได้
‎ว่าไง
‎ทำการบ้านเหรอ
‎ครับ
‎ฟังนะ พ่อคุยกับคนที่รู้จัก ‎กับคนที่รู้จักของคนรู้จักอีกที
‎โอเค
‎คนที่เขารู้จักชื่อโรเจอร์ ทีเดอร์
‎ใครล่ะ
‎ใครเหรอ
‎กูรูควอเตอร์แบ็ก ‎ที่ทำงานให้โคลต์สและชาร์เจอร์ส
‎และตอนเขาอยู่ที่แคล
‎เขาช่วยทำให้สตีฟ บาร์ตคาวสกี้ ‎เป็นตัวเลือกอันดับหนึ่งในปี 1975
‎คนนั้นแหละ
‎- โอเค ‎- คอลิน มองพ่อสิ
‎โรเจอร์ตกลงที่จะพบลูก
‎เพื่อคุยเรื่องฝึกกับเขาฤดูร้อนนี้
‎ถ้าเขาตอบตกลง…
‎นั่นจะเปลี่ยนสิ่งต่างๆ สำหรับลูก
‎ลูกอยากเป็นควอเตอร์แบ็กทีมหลักใช่มั้ย
‎แล้ว…
‎ผมจะได้เจอเขาเมื่อไหร่
‎ทำไมต้องเป็นนาย
‎ก็นะ ผมเป็นคนขยันสุดๆ
‎แล้วไง คนขยันทำงานหาที่ไหนก็ได้
‎นางเด็กเสิร์ฟนั่นก็ขยันทำงาน ‎อาจจะขยันกว่านายด้วยซ้ำ
‎คุณครับ คอลินเป็นเด็กฉลาดนะครับ ‎แถมเป็นนักกีฬาชั้นยอดอีก
‎ฉันถามนายอยู่
‎การเป็นควอเตอร์แบ็ก การเป็นผู้นำ ‎มันสำคัญกับผมมาก...
‎หลายคนก็อยากเป็น
‎การเป็นควอเตอร์แบ็ก ‎คือสิ่งที่ผมต้องการมาทั้งชีวิต
‎ทุกครั้งที่ผมหลับตา ผมจะอ่านรายงานข่าว
‎ทุกคืนที่เข้านอน ผมฝันว่าได้เล่นในซูเปอร์โบวล์
‎มันคือสิ่งเดียวที่ผมทำเป็น ‎และคือสิ่งเดียวที่ผมอยากทำ
‎การเป็นควอเตอร์แบ็กไม่ใช่ทางเลือกสำหรับผม ‎มันอยู่ในสายเลือดของผม
‎ผมจะไปถึงจุดนั้นให้ได้ไม่ทางใดก็ทางหนึ่ง
‎ผมยินดีทำทุกอย่างให้คุณเห็น
‎เราเริ่มเดือนมิถุนายน
‎ทุกวันเสาร์ เก้าโมงตรง เป็นเวลาแปดสัปดาห์ ‎โรงเรียนมัธยมปลายสกายไลน์
‎อบอุ่นร่างกายและพร้อมลุย
‎ครับๆ โค้ช ขอบคุณครับ
‎(โรงเรียนมัธยมปลายสกายไลน์)
‎- ผมนึกว่าเขาบอกว่าเก้าโมงเช้าซะอีก ‎- นั่นสิ บ้าเอ๊ย
‎กระเป๋าผม
‎ลูกรีบไปสิ
‎โค้ช
‎เคเปอร์นิค ไปเข้ากลุ่มตรงโน้นสิ
‎ซ้าย
‎หนึ่งในสิ่งแรกๆ ที่ผมเรียนรู้ ‎เมื่อร่วมงานกับโรเจอร์ ทีเดอร์
‎คือผมยังต้องเรียนรู้อีกมาก
‎ขวา
‎เกิดอะไรขึ้น เคเปอร์นิค ‎นั่นขว้างลูกบอลหรือกระเป๋าถือ
‎- ไม่ครับ โค้ช ผมแค่ยังไม่พร้อม ‎- ไม่สน ทำให้ถูก ไม่งั้นก็ออกไป
‎ที่จริงนายไม่ควรอยู่กลุ่มนี้ด้วยซ้ำ ‎แขนนายเหมือนทารกขาดสารอาหาร
‎ไปอยู่ทีมเด็กน้อยซะ
‎- โค้ช ‎- ทีมเด็กน้อย เดี๋ยวนี้
‎ไง
‎ฟังนะ พวก อย่าถือสาเลย เขามันพวกหัวเก่า
‎เชื่อฉันสิ สักวันพอนายย้อนกลับมาดู ‎นายจะรู้ว่ายังมีคนที่โหดกว่าเขาอีกเยอะ
‎ฉันแค่อยากให้เขารู้ว่าฉันไม่ได้อ่อนแอ
‎นั่นแหละปัญหา เขาไม่สนเรื่องนั้นหรอก
‎เขาไม่อยากฟังนายแก้ตัว ‎แค่ฟังเพื่อเรียนรู้ นายจะไปถึงจุดนั้น
‎เหนือสิ่งอื่นใด เราต้องดูทุกการเล่นในสนาม
‎แรนดอล แคลลาเวย์ก็อยู่ที่นั่น ‎ดอน เอเวอร์สกับไมเคิล ปีเตอร์สก็ด้วย
‎บ้าเอ๊ย
‎แรนดอลบอกผมว่า ‎ควอเตอร์แบ็กต้องหุบปาก รับฟัง
‎ควอเตอร์แบ็กควรจะเป็นผู้นำ จริงมั้ย
‎ผมจะเป็นผู้นำได้ไงถ้าต้องปิดปากเงียบ
‎บอกอีกทีซิว่าใครพูดประโยคนี้
‎แรนดอล แคลลาเวย์
‎เขาติดสิบอันดับแรกของเอ็นซีเอเอเลยนะ ‎จบฤดูกาลหน้า เขาได้เล่นลีกอาชีพแน่
‎เขาอาจหมายความว่า ‎ให้ลูกใช้การกระทำแทนคำพูด
‎ก็อาจเป็นไปได้ หรือไม่เขาก็ไม่อยาก ‎ให้ลูกเสียเวลามานั่งสงสารตัวเอง
‎ตั้งสติอยู่กับเกม
‎ใช่ ก็อาจเป็นได้
‎ไม่ต้องลุกหรอก
‎ให้ช่วยมั้ยครับ แม่
‎ผมอิ่มแล้ว
‎เซ็ต ฮัต
‎ไม่ๆ ฉันบอกว่าไงเรื่องตัวประกบนี่
‎จากในมานอก ดูข้างในแล้วค่อยดูข้างนอก
‎ครับ ผมแค่… เข้าใจแล้ว
‎นายอยากวิ่งและรับบอล ‎หรืออยากเป็นควอเตอร์แบ็ก
‎- ควอเตอร์แบ็ก ‎- เอาใหม่
‎แม่ก็คือแม่ แต่แม่พูดถูก ‎คุณต้องรู้ว่าเมื่อไหร่ควรนำ
‎- เซ็ต ‎- และเมื่อไหร่ควรตาม
‎ฮัต
‎ใช่ เคเปอร์นิค ด้วยการเน้นไปที่ตัวรับด้านใน
‎นายกำลังย้อนเกล็ดแนวรับ
‎- เขามีโอกาสหลุดออกมาได้ดีกว่า ‎- ครับ
‎- พักห้านาที ‎- ไฮค์
‎อีกอย่างที่ผมได้เรียนรู้ ‎ถ้าคุณจะเป็นควอเตอร์แบ็ก
‎คุณต้องเชื่อว่าคุณเป็นควอเตอร์แบ็กที่เก่งที่สุด
‎ใครก็ได้โทรบอกอีเอสพีเอ็นที ‎ว่าฉันเป็นต้นแบบคนใหม่
‎ต้นแบบเหรอ
‎แม้แต่ตอนที่คนอื่นไม่คิดแบบนั้น
‎เวลาเราเรียกตัวเองว่าต้นแบบ
‎เรากำลังบอกว่าเราคือบุคคลตัวอย่าง ‎แบบอย่างที่สมบูรณ์แบบของตำแหน่งนั้น
‎แต่มันต้องใช้ทักษะและคุณสมบัติอะไร
‎เพื่อเป็นควอเตอร์แบ็กต้นแบบ
‎มาจินตนาการถึงวิดีโอเกมกัน
‎คุณต้องสร้างควอเตอร์แบ็ก ‎ที่สมบูรณ์แบบในแบบของคุณเอง
‎คุณจะมอบทักษะหรือคุณสมบัติ ‎อะไรกับเขาก็ได้ที่คุณต้องการ
‎คุณเป็นคนตัดสินใจ
‎เราพูดถึงส่วนสูง น้ำหนัก รูปแบบร่างกาย ‎กำลังแขน ความเร็ว ความว่องไว
‎เขาจะดูเป็นยังไงตอนคุณทำเสร็จ ‎คงจะออกมาคล้ายคุณล่ะสิ ก็เข้าใจได้นะ
‎ใครบ้างจะไม่อยากปั้นดาวดังและหัวหน้าทีมขึ้นมา
‎ในภาพลักษณ์ของพวกเขา
‎แหม ในชีวิตจริงก็ไม่ต่างกันหรอก
‎บ่อยครั้งที่คนที่ตัดสินใจว่า ‎ใครจะได้เป็นควอเตอร์แบ็กในชีวิตจริง
‎อยากได้ควอเตอร์แบ็กที่ดูเหมือนพวกเขา
‎(วิวัฒนาการมนุษย์ควอเตอร์แบ็ก)
‎และเพราะพวกเขามีจินตนาการที่จำกัด
‎ในลีกที่มีคนผิวดำมากกว่า 70 เปอร์เซ็นต์
‎มีควอเตอร์แบ็กไม่ถึงหนึ่งในสามที่เป็นคนผิวดำ
‎และนั่นถือว่าสูงสุดเป็นประวัติการณ์
‎เพราะงั้นใช่ คุณอ้างได้ว่าคุณเป็นต้นแบบ
‎คุณแสดงให้โลกเห็นได้ว่าคุณควรเป็นมาตรฐาน
‎แต่จนกว่าคนที่บริหารอยู่จะเปลี่ยนใจ
‎คุณจะเป็นได้แค่สิ่งผิดปกติ ตัวประหลาด
‎ยูนิคอร์น
‎ในขณะที่ต้นแบบของพวกเขา ‎จะมีคุณลักษณะเหมือนกันอย่างน้อยหนึ่งอย่าง
‎(ต้นแบบของใคร)
‎ฉันเห็นความก้าวหน้า ‎แต่พวกนายหลายคนยังต้องฝึกอีกเยอะ
‎คนภายนอกจะไม่ประเคนโอกาสให้ ‎นายต้องทำงานแลกมันมา เข้าใจมั้ย
‎ทีนี้ก็ไปได้แล้ว เจอกันสัปดาห์หน้า
‎คอลิน จากนี้ไปให้ขึ้นไปเล่นกับทีมใหญ่ ‎เตรียมตัวให้พร้อม
‎- รู้สึกดีใช่มั้ย ‎- ใช่
‎ที่ฉันต้องทำก็แค่หุบปากและฟัง ขอบคุณที่แนะนำ
‎นายหมายความว่าไง ฉันไม่เคยพูดแบบนั้น
‎ฉันไม่ได้บอกให้หุบปาก ฉันแค่บอกให้รับฟัง
‎ฟังสิ่งที่คนอื่นบอกนาย ‎แล้วจับใจความที่แท้จริงให้ได้
‎- เข้าใจมั้ย ‎- ใช่ คิดว่าเข้าใจนะ
‎ฉันดูนายทุ่มเทอย่างหนัก ‎และยกระดับการเล่นของนาย
‎นายคือควอเตอร์แบ็ก คอลิน ไม่ต้องสงสัยเลย
‎- และง่ายๆ อย่างนั้น ทัชดาวน์ ‎- ขอบใจนะ
‎(มัธยมศึกษาปีที่สี่)
‎ปีใหม่แล้ว ผมยังเล็งรถคันนั้นอยู่ ‎พ่อยังไม่ลืมที่เราพนันกันใช่มั้ย
‎- เท่าที่ผมรู้ มันยังมีผลอยู่ ‎- โอเค ยังเหมือนเดิม
‎- ไงครับ โค้ช ‎- ว่าไง
‎จับตาดูลูกชายผมด้วย
‎ผมให้เขาไปฝึกกับโรเจอร์ ทีเดอร์ ‎ช่วงนอกฤดูกาล
‎- จริงเหรอ ‎- ใช่ คอยดูความแตกต่างละกัน
‎ผมจะคอยดูให้
‎เขาบอกว่าจะคอยดูให้
‎เคเปอร์นิค
‎โอเค
‎โอเค เอาล่ะ ยกเข่าสูง หนุ่มๆ เร็วเข้า
‎- นี่เป็นการคัดตัวเข้าทีมหลัก ไม่ใช่ทีมสำรอง ‎- เด็กผอมแห้งนั่นใคร
‎ไปเลย หนุ่มๆ
‎ให้ไวเลย ให้ไว
‎ทุกคนรู้หน้าที่แล้วนะ
‎ไปที่เส้น 50 หลา ‎ฉันต้องการจอห์นสัน เคเปอร์นิค ไปข้างหน้า
‎- โค้ชพาร์ค ‎- มีปัญหาอะไรเหรอ
‎เปล่า ที่จริงตรงกันข้ามเลย
‎ผมเรียนรู้มากมายจากโค้ชเบิร์กเมื่อปีก่อน
‎สิ่งหนึ่งคือการเป็นควอเตอร์แบ็ก ‎มีอะไรมากกว่าการขว้างบอล
‎- เราต้องคุมเกมบุกให้ได้ ‎- ใช่เลย
‎ผมเลยสงสัยว่าแทนที่จะใช้เส้นทางแบบเปิดโล่ง
‎เราน่าจะเล่นแบบเจ็ดต่อเจ็ด
‎โอเค เปลี่ยนแผน ทุกคน ทีมรับ ไปเร็ว
‎ควอเตอร์แบ็กต้องเตรียมตัวมากกว่าใคร
‎- บลู 51 ส่งต่อ ‎- บลู 51
‎เซ็ต ฮัต
‎เฮ้ยๆ เบอร์ 52 คือไมค์ เบอร์ 52 คือไมค์
‎เรเซอร์ๆ
‎เซ็ต ฮัต
‎เทรย์ 52 เร้ด ผ่าน
‎เร้ด 52 เซ็ต ฮัต
‎เร้ด 52
‎เร้ด 52 ฮัต
‎บ้าเอ๊ย วิ่งเข้าหาบอลสิ
‎รอบสุดท้าย เลือกเองเลย
‎มาสุมหัวกัน
‎เราจะใช้แผน… แผนอีเวน 150 สแมช
‎- นายแน่ใจนะ ‎- หุบปาก เจย์
‎ฟังนะ ใช้แผนดับเบิล 119 โพสต์เรล ‎ดับเบิล 119 โพสต์เรล แบบตัวต่อตัว เข้าใจนะ
‎นี่ ไทเลอร์ ปล่อยลูกจากด้านในตอนสแนป
‎แบบนั้นนายจะมีข้อได้เปรียบ ‎แล้วเขาจะเข้าถึงนายไม่ได้ โอเคมั้ย
‎ถ้านายเห็นว่าเซฟตี้เริ่มช้า ก็ถ่วงไว้
‎เราจะสอดตัวเข้าไปข้างใต้ เข้าใจมั้ย
‎เอาเลย คอลิน สอดก้นควอเตอร์แบ็กของนายมา
‎- เอาล่ะ ไปกันเลย หนุ่มๆ พร้อมนะ ‎- แยก
‎ระวัง ไป
‎เซ็ตๆ
‎เร้ดเซเว่น เซ็ต ฮัต
‎วันนั้นผมเชื่อว่าผมเป็นควอเตอร์แบ็กที่เก่งที่สุด
‎เก่งมาก
‎ไปจากที่นี่ เจอกันพรุ่งนี้
‎และผมเชื่อว่าคู่แข่งของผม ‎ก็เชื่ออย่างนั้นเหมือนกัน
‎นี่ เคเปอร์นิค… เก่งมาก
‎แต่กลายเป็นว่าการแข่งของผม ‎ไม่ได้อยู่แค่ในสนาม
‎ผมรู้ว่าวันนี้จอห์นสันเล่นไม่ดี ‎แต่ปีที่แล้วเขาเป็นมือหนึ่งของผม
‎เขามีของดี แค่ต้องหารีซีฟเวอร์ที่เหมาะกับเขา
‎พวกเขาใช้รีซีฟเวอร์กลุ่มเดิม
‎ผมคุยกับพ่อของเคเปอร์นิก
‎เด็กนั่นใช้เวลาฝึกนอกฤดูกาลกับโรเจอร์ ทีเดอร์
‎คุณก็รู้ว่าทีเดอร์ไม่รับใครง่ายๆ
‎เราอยากได้เด็กปั้นที่ดีแต่เปลือกมาคุมทีมหลัก
‎หรือว่าอยากได้ควอเตอร์แบ็ก
‎พ่อว่าเราไปโชว์รูมขายรถกันดีกว่า ไอ้หนู
‎เดี๋ยวสิ จริงเหรอ
‎พ่อพูดจริงเหรอๆ
‎เปล่า พ่อพูดเล่น
‎นั่นเป็นสิ่งที่ใจร้ายที่สุดที่พ่อเคยทำกับผม
‎ลูกเพิ่งให้รางวัลตัวเอง
‎ด้วยการพิสูจน์ให้เห็นว่า ‎ความพยายามอยู่ที่ไหน ความสำเร็จอยู่ที่นั่น
‎ยินดีด้วยนะ
‎ควอเตอร์แบ็ก
‎ผมไม่เคยสงสัยตัวเอง ‎ผมรู้มาตลอดว่าผมคือควอเตอร์แบ็ก
‎คำบรรยายโดย กัลยกร ฉัตรศิริมงคล